钦定古今图书集成/明伦汇编/官常典/第634卷 > 魏兰根
## 钦定古今图书集成/明伦汇编/官常典/第634卷 > 魏兰根

按《北齐书》本传：兰根，钜鹿下曲阳人也。仪貌奇伟，汎
览群书。孝昌初，转岐州刺史。从行台萧宝夤破宛州，
宝夤以美女十人赏兰根，兰根辞曰：“此县界于彊邻，
皇威未接，无所适从，故成背叛。今当寒者衣之，饥者
食之，奈何并充仆隶乎？”尽以归其父兄。部内麦多五穗，而邻州田鼠为灾，犬牙不入岐境。